stanford-oval/wikipedia huggingface dataset:
MacOS Sonoma
Järjestelmävaatimukset

macOS Sonoma tukee Mac-malleja, joissa on Apple Siliconin -prosessori tai Intelin vähintään Xeon-W tai vähintään 8. sukupolven Coffee Lake/Amber Lake -prosessori. macOS Sonoman tukemat laitteet:
iMac 2019 ja myöhemmät.
Mac Pro 2019 ja myöhemmät.
iMac Pro 2017.
Mac Studio 2022 ja myöhemmät.
MacBook Air 2018 ja myöhemmät.
Mac mini 2018 ja myöhemmät.
MacBook Pro 2018 ja myöhemmät.
Löyttylammi (Lahti)

| Löyttylammi |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°01′23″N, 25°51′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Laskujoki:  ei laskuojaa 
Järvinumero:  14.163.1.016
Mittaustietoja
Pinnankorkeus:  125,6 m  
Pituus:  260 m  
Leveys:  100 m  
Rantaviiva:  0,617 km  
Pinta-ala:  1,774 ha  
Saaria:  ei saaria 
 fiLöyttylammi 
Löyttylammi  on Päijät-Hämeessä Lahdessa Hiekkanummen kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Iso-Kukkasen–Kärkjärven alueeseen (14.163) se kuuluu. Lammen vedenpinnan korkeus on 125,6 metriä mpy.
Makuuvaunu

VR:n uuden kaksikerroksisen Edm-makuuvaunun hytti. Hyttiin mahtuu kaksi ihmistä, yläkerran hyteissä on oma WC ja suihku.
Makuuvaunu on yöjunissa käytettävä rautatieliikenteen vaunutyyppi, jossa matkustajien on mahdollista nukkua pitkien matkojen aikana. Makuuvaunuissa on yleensä hytit, joista löytyy ainakin sängyt mutta useimmiten myös muuta kalustusta, kuten lavuaarit.
Suomen yöjunissa liikennöidään nykyään pääsääntöisesti kaksikerroksisilla Edm-makuuvaunuilla. Käytössä on myös vanhempia, sinisiin vaunuihin kuuluvia CEmt-mallisia yksikerroksisia makuuvaunuja. Makuuvaunuja käytetään Suomessa pääasiassa Helsingistä Kolariin, Rovaniemelle ja Kemijärvelle menevissä junissa.
Aiheesta muualla

Kuvia tai muita tiedostoja aiheesta Makuuvaunu Wikimedia Commonsissa
Löyttyjärvi (Virrat)

| Löyttyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°09′19″N, 23°55′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskujoki:  ei laskuojaa 
Järvinumero:  35.411.1.015
Mittaustietoja
Pinnankorkeus:  137,8 m  
Rantaviiva:  0,561 km  
Pinta-ala:  1,039 ha  
Saaria:  ei saaria 
 fiLöyttyjärvi 
Löyttyjärvi  on Pirkanmaalla Virroilla Jouttikylän lähellä sijaitseva järvi.
Maantietoa

Järven pinta-ala on 1,0 hehtaaria, se on 250 metriä pitkä ja 50 metriä leveä. Järvellä ei ole kartan mukaan saaria.  Sen rantaviivan pituus on 550 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 137,8 metriä mpy.
Mario Frick

Mario Frick voi tarkoittaa seuraavia henkilöitä:
Mario Frick (s. 1974), liechtensteinilainen jalkapalloilija
Mario Frick (s. 1965), liechtensteinilainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mario Frick”, voi hakea sivunnimihaulla, laajalla sivunnimihaulla tai tekstihaulla.
MM-rallikausi 1974

MM-rallikausi 1974 oli järjestyksessään rallin maailmanmestaruussarjan toinen kausi FIA:n MM-ohjelmassa (World Rally Championship, WRC).
Kaudella ei ollut vielä kuljettajien mestaruutta vaan kilpailua käytiin vain valmistajien mestaruudesta.
Kaudelle suunniteltiin 11 kilpailua, mutta kolme peruttiin. Kauteen vaikutti vuoden 1973 öljykriisi, jonka vuoksi Monte Carlo, Ruotsi ja Akropolis peruttiin. Puola, Itävalta ja Marokko puuttuivat kalenterista. 1000 järven ralli oli lyhyin kauden kilpailuista, mutta keskinopeudeltaan nopein.
Kilpailukalenteri

| Nro | Ajankohta | Ralli | Raportti |
| --- | --- | --- | --- |
| 1. | peruttu |  Monte Carlo -ralli |  |
| 2. | peruttu |  Ruotsin ralli |  |
| 3. | 20.–23. maaliskuuta |  Portugalin ralli | Raportti |
| 4. | 11.–15. huhtikuuta |  Safari-ralli | Raportti |
| 5. | peruttu |  Akropolis-ralli |  |
| 6. | 2.–4. elokuuta |  1000 järven ralli | Raportti |
| 7. | 2.–5. lokakuuta |  Sanremon ralli | Raportti |
| 8. | 16.–20. lokakuuta |  Rideau Lakes -ralli | Raportti |
| 9. | 30. lokakuuta–2. marraskuuta |  Press-on-Regardless Rally | Raportti |
| 10. | 16.–20. marraskuuta |  RAC-ralli | Raportti |
| 11. | 30. marraskuuta–1. joulukuuta |  Korsikan ralli | Raportti |
Lähde: 

Kauden kilpailupaikat kartalla.
Sandro Munari ja Mario Mannucci ajamassa Lancia Stratoksella vuoden 1974 Sanremon rallissa.
MM-rallikausi 1975

MM-rallikausi 1975 oli järjestyksessään rallin maailmanmestaruussarjan kolmas kausi FIA:n MM-ohjelmassa (World Rally Championship, WRC).
Kaudella ei ollut vielä kuljettajien mestaruutta vaan kilpailua käytiin vain valmistajien mestaruudesta.
Kausi lyheni kymmeneen kilpailuun, mutta ne kaikki laskettiin mukaan mestaruuteen. Eräät kilpailut pitenivät edelliskaudesta. Pohjois-Amerikassa ajetut kilpailut eivät olleet kaudella mukana, mutta Marokon ralli teki paluun sarjaan.
Kilpailukalenteri

| Nro | Ajankohta | Ralli | Raportti |
| --- | --- | --- | --- |
| 1. | 15.-24. tammikuuta |  Monte Carlo -ralli | Raportti |
| 2. | 13.-15. helmikuuta |  Ruotsin ralli | Raportti |
| 3. | 27.–31. maaliskuuta |  Safari-ralli | Raportti |
| 4. | 24.-31. toukokuuta |  Akropolis-ralli | Raportti |
| 5. | 24.–28. kesäkuuta |  Marokon ralli | Raportti |
| 6. | 18.–21. heinäkuuta |  Portugalin ralli | Raportti |
| 7. | 29.–31. elokuuta |  1000 järven ralli | Raportti |
| 8. | 1.–4. lokakuuta |  Sanremon ralli | Raportti |
| 9. | 8.-9. marraskuuta |  Korsikan ralli | Raportti |
| 10. | 22.–26. marraskuuta |  RAC-ralli | Raportti |
Lähde: 

Kauden kilpailupaikat kartalla.
M/T Kiisla

| M/T Kiisla |
| --- | --- |
 M/T Kiisla Naantalin satamassa
Tyyppi:  Öljytankkeri
Lippuvaltio:  Suomi
Kotipaikka:  Porvoo
IMO-numero:  9267558
MMSI-numero:  230956000
Omistaja:  Navidom Oy/SSC Kiisla Oy 
Aiemmat omistajat:  Neste Shipping Oy
Rakennustelakka:  Estaleiros Navais de Viana do Castelo, Portugali
Luovutettu:  2004
Tekniset tiedot
Pituus:  139,75 m
Leveys:  21,70 m
Syväys:  9,00 m
Uppouma:  14 750 t
Koneisto:  päämoottori: Wärtsilä 8L46C apumoottorit: 3 × Wärtsilä 6L20
Koneteho:  päämoottori: 8 450 kW apumoottorit: 2 × 1 020 ja 680 kW
Nopeus:  16,5 kn
Hyttejä:  16
Lastikapasiteetti:  16 082 m³
Sisaralukset:  M/T Suula
Lähteet:  .
M/T Kiisla on Navidom Oy:n omistaman SSC Kiisla Oy:n omistama öljytankkeri. Aluksen jääluokitus on 1 A Super.
M/T Kiislan sisaralus on vuonna 2005 valmistunut M/T Suula.
Palvelus

Aluksen ei tarvitse käyttää luotsia liikkuessaan Porvooseen Sköldvikin satamaan ilman lastia, jos aluksen päälliköillä on linjaluotsinkirjat kyseiselle väylälle.
Aiheesta muualla

Kuvia tai muita tiedostoja aiheesta M/T Kiisla Wikimedia Commonsissa
Löyttyjärvi (Ruovesi)

| Löyttyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°00′26″N, 23°55′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Mäenalaseen 
Järvinumero:  35.324.1.007
Mittaustietoja
Pinnankorkeus:  172,5 m  
Rantaviiva:  2,749 km  
Pinta-ala:  15,155 ha  
Saaria:  3 
 fiLöyttyjärvi 
Löyttyjärvi  on Pirkanmaalla Ruovedellä Joensuun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 15,2 hehtaaria ja se on 750 metriä pitkä ja 300 metriä leveä. Järvellä on kartan mukaan kolme saarta. Sen rantaviivan pituus on 2,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paarlammin valuma-alueeseen (35.324) se kuuluu. Järven vedenpinnan korkeus on 172,5 metriä mpy.
Luontoarvoja

Järven rannat kuuluvat Helvetinjärven kansallispuistoon, mutta sen vesialue ei ole suojeltua aluetta. Järvi sijaitsee suojelualueen kaakkoispuolella.
Lusofoniset kisat

Judoa vuoden 2009 kisoissa
Lusofoniset kisat (port. Jogos da Lusofonia) ovat noin neljän vuoden välein järjestettävät urheilukilpailut, joihin saavat ottaa osaa portugalia kielenään puhuvien maiden tai alueiden urheilijat. Kisoja hallinnoi ACOLOP, joka on portugalinkielisten maiden olympiakomiteoiden muodostama järjestö. Ensimmäiset kisat käytiin vuonna 2006 Macaossa ja siitä lähtien kisat on käyty vaihtelevalla välillä yleensä 3–5 vuoden välein. Vuodenaikakin on vaihdellut kisakohtaisesti. Lusofoniset kisat ovat samantyyppiset kuin Brittiläisen kansainyhteisön maiden Kansainyhteisön kisat ja frankofonian maiden Frankofoniset kisat.
Kisat

Ensimmäiset kisat käytiin lokakuussa 2006 Macaossa. Seuraavat kisat käytiin heinäkuussa 2009 Portugalin Lissabonissa ja kolmannet kisat 2014 Intian Goassa. Seuraavat kisat oli tarkoitus käydä vuonna 2017 Maputossa Mosambikissa, mutta kilpailuja ei lopulta järjestetty. Vuoden 2021 kilpailut oli puolestaan tarkoitus järjestää Luandassa Angolassa, mutta toistaiseksi (tilanne 2023) vuoden 2014 kilpailut ovat viimeisimmät kisat, jotka on järjestetty.
2006:  Macao
2009:  Lissabon, Portugali
2014:  Goa, Intia
2017:  Maputo, Mosambik – ei järjestetty
2021:  Luanda, Angola – ei toistaiseksi järjestetty
Lajit

Ensimmäisissä kisoissa Macaossa 2006 oli mukana kahdeksan eri lajia. Niistä vain futsal on pudonnut pois. Vuoden 2014 Lusofonisissa kisoissa oli jo kahtatoista eri urheilulajia. Vammaisurheilu on ollut mukana vuodesta 2009 näytöslajina.
futsal (miehet 2006–2009)
jalkapallo (miehet 2006–)
koripallo (2006–)
lentopallo (2006–)
rantalentopallo (2006–)
pöytätennis (2006–)
taekwondo (miehet: 2006–, naiset: 2009–)
yleisurheilu (2006–)
judo (2009–)
vammaisurheilu (2009–)
wushu (2014–)
Osallistujat

Lusofonisiin kisoihin on osallistunut kaiken kaikkiaan 12 ACOLOP:in jäsenmaata. Maiden kaikkien aikojen mitalitaulukkoa johtaa Portugali 175 mitalillaan ennen Brasiliaa (139 mitalia) ja Goan osavaltiota (102).
Osallistujat > Lista osallistujista

Angola (2006–)
Brasilia (2006–)
Kap Verde (2006–)
Itä-Timor (2006–)
Päiväntasaajan Guinea (2009–)
Guinea-Bissau (2006–)
Goan osavaltio, Intia (2006–)
Macao, Kiina (2006–)
Mosambik (2006–)
São Tomé ja Príncipe (2006–)
Sri Lanka (2006–)
Käännös suomeksi
MacPherson

MacPherson ja siitä johdettu McPherson ovat skotlantilaisia sukunimiä muun muassa seuraavilla henkilöillä:
MacPherson

Duncan MacPherson (1966–1989), kanadalainen jääkiekkoilija
Earle Steel MacPherson, nimeään kantavan joustintukijousituksen kehittäjä
Elle Macpherson (alk. Gow; s. 1964), australialainen malli, näyttelijä, televisiojuontaja
James Macpherson (1736–1796), skotlantilainen runoilija
McPherson

Aimee Semple McPherson, myös nimillä Sisar ja Sisar Aimee (1890–1944), kanadalais-yhdysvaltalainen helluntailaisevankelista
Inika McPherson (s. 1986), yhdysvaltalainen korkeushyppääjä
Patricia McPherson (s. 1954), yhdysvaltalainen näyttelijä
Stephenie Ann McPherson (s. 1988), jamaikalainen pikajuoksija
Margo Martindale

| Margo Martindale |
| --- | --- |
 Margo Martindale vuonna 2016.
Henkilötiedot
Syntynyt: 18. heinäkuuta 1951 (ikä 73)
Ammatti:  näyttelijä
Aiheesta muualla
IMDb 
Elonet
Margo Martindale (s. 18. heinäkuuta 1951) on yhdysvaltalainen näyttelijä. Hän sai vuonna 2004 teatterityöstään Tony-ehdokkuuden.
Martindale on esiintynyt muiden muassa elokuvissa Lorenzon öljy (1992), 28 päivää (2000), Hannah Montana: The Movie (2009) ja Perhe – August: Osage County (2013), mutta myös useissa televisiosarjoissa.
Martindale on palkittu uransa aikana kolmella Emmyllä.
Aiheesta muualla

Margo Martindale Internet Movie Databasessa. (englanniksi)
Makó

| Makó |
| --- | --- |

 lippu:  vaakuna
 Makó
Valtio:  Unkari
Alue:  Dél-Alföld
Lääni:  Csongrád
Seutukunta:  Makó
Pinta-ala:  
 – Kokonaispinta-ala:  229.23 km²
Väkiluku (2009):  24 403
 – Väestötiheys:  107.5 as./km²
Aikavyöhyke:  UTC+1
 – Kesäaika:  UTC+2
Postinumero:  6900
 
 http://www.mako.hu/ 
Infobox OKVirheellinen NIMI-arvo: 
Makó [ˈmɒkoː] on kaupunki Unkarissa Csongrádin läänissä. Makóin asukasluku on 24 403 (2009) ja pinta-alaa sillä on 107,5 neliökilometriä. Vuosina 1552–1699 Makó oli osa osmanien valtakuntaa. Kaupungin maamerkki on 1895 valmistunut romantiikan synagoga. Kaupungissa on kumi-, tekstiili- ja huonekaluteollisuutta.
Ystävyyskaupungit

Ada, Serbia
Atça, Turkki
Jasło, Puola
Kirjat Yam, Israel
Kisoroszi, Unkari
Lugoj, Romania
Maumee, Yhdysvallat
Martinsicuro, Italia
Miercurea Ciuc, Romania
Radomsko, Puola
Rheine, Saksa
Sânnicolau Mare, Romania
Želiezovce, Slovakia
Xinyang, Kiina
Lähde:
Aiheesta muualla

Kuvia tai muita tiedostoja aiheesta Makó Wikimedia Commonsissa
Kaupungin kotisivu
Näkymä Makóin kaupungin ylle.
Marianne Jahn

| Mitalit | Mitalit | Mitalit |  |
| --- | --- | --- | --- |
|  Marianne Jahn |  Marianne Jahn |  Marianne Jahn |  |
Maa:   Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Chamonix 1962 | Suurpujottelu |  |
|  Kultaa | Chamonix 1962 | Pujottelu |  |
|  Hopeaa | Chamonix 1962 | Alppiyhdistetty |  |
Marianne Jahn-Nutt (s. 14. joulukuuta 1942 Zürs am Arlberg) on itävaltalainen entinen alppihiihtäjä. Hän edusti seuratasolla Ski Club Arlbergiä.
Jahn osallistui olympialaisiin ensimmäistä kertaa Squaw Valleyssa 1960. Tuolloin hän oli pujottelussa ensimmäisen kierroksen jälkeen toisena, mutta keskeytti jälkimmäisessä laskussa. Jahn voitti vuoden 1962 MM-kisoissa kolme mitalia, kultaa suurpujottelusta ja pujottelusta sekä hopeaa alppiyhdistetystä. Hän oli Innsbruckin olympialaisissa 1964 suurpujottelussa kolmastoista, mutta keskeytti jälleen pujottelussa.
Lullinjärvi

| Lullinjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°46′38″N, 24°54′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Lankajärveen 
Järvinumero:  35.723.1.022
Mittaustietoja
Pinnankorkeus:  155,2 m  
Rantaviiva:  1,445 km  
Pinta-ala:  4,002 ha  
Saaria:  1 
 fiLullinjärvi 
Lullinjärvi  on Keski-Suomessa Jämsässä  sijaitseva järvi.
Maantietoa

Järven pinta-ala on 4,0 hehtaaria ja se on 600 metriä pitkä ja 100 metriä leveä. Se sijaitsee Rehunanvuoren ja sitä korkeamman Lullinvuoren välisessä jyrkässä painaumassa. Järvellä on kartan mukaan saari, joka on soistuessaan kiinnittymässä koillisrantaan. Sen rantaviivan pituus on 1,4 kilometriä ja sen rannat ovat metsämaata, joka muuttuu pohjoisessa suoksi. Suolla sijaitsee kaksi lampea. Järvi on autio eikä sinne johda tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 155,2 metriä mpy. Järveen on johdettu neljä lyhyttä metsäojaa, joista eteläpäähän laskee Pyykkilammin laskuoja. Järven laskuoja lähtee pohjoispään länsirannasta ja se laskee 900 metrin päässä Lankajärveen, jonka vesireitin vedet laskevat Eväjärveen.
Historiaa

Vuoden 1965 peruskartassa läheisen maatilan niittyjä ulottuivat rantaan asti. Saman kartan mukaan Pyykkijärven nimi oli Iso-Lumpunen, mutta silloin siitä ei tullut ojaa Lullinjärveen. Se on kaivettu jälkeenpäin.
Luka (kappale)

| ”Luka” Suzanne Vega |
| --- | --- | --- |

Singlen tiedot
 Albumilta: Solitude Standing
 Julkaistu: 1987
 Tuottaja(t): Suzanne Vega
 Tyylilaji: vaihtoehtorock
 Kesto: 03.48
 Levy-yhtiö: A&M
Listasijoitukset
  Suomen virallinen lista: 21.
Suzanne Vegan muut singlet
| ”Gypsy” 1986 | ”Luka” 1987 | ”Tom’s Diner” 1987 |
Luka on yhdysvaltalaisen laulajan Suzanne Vegan kirjoittama ja esittämä, hänen Solitude Standing -albumiltaan vuonna 1987 julkaistu single. Siitä tuli Yhdysvalloissa hänen menestynein hittinsä, joka ylsi kolmannelle sijalle Billboard Hot 100 -listalla. Suomessa single nousi virallisen listan sijalle 21. Vega teki kappaleesta myös espanjankielisen version, joka sisällytettiin singleen.
Laulussa Luka-niminen lapsi kertoo omalla tavallaan kokemastaan kotiväkivallasta. Eräs kriitikko totesi laulun iloisen sävyn kuvaavan lapsen omaa vähättelyä asian suhteen tai jopa koko asian kieltämistä. Suzanne Vega sai idean lauluun samassa kerrostalossa asuneesta 9-vuotiaasta Luka-pojasta, joka ei kuitenkaan hänen mukaansa ollut perheväkivallan uhri. Vegan manageri Ron Fierstein ehdotti laulun julkaisemista singlenä, mutta laulaja itse ei uskonut alkuunkaan rankan aiheen menestymismahdollisuuksiin.
Musiikkivideo

Musiikkivideon ohjasivat Michael Patterson ja Candice Reckinge. Sitä kuvattiin yli kolmen päivän ajan New York Cityssä. Videolla esiintyvää Lukaa näytteli Jason Cerbone.
Listasijoitukset

| Listat (1987) | Sija |
| --- | --- |
Australia (ARIA): 21
Itävalta (Ö3 Austria Top 40): 9
Belgia (Ultratop 50 Flanders): 33
Kanada (RPM): 5
Ranska (SNEP): 24
Irlanti (IRMA): 11
Italia (FIMI): 34
Hollanti (Dutch Top 40): 26
Uusi-Seelanti (RIANZ): 8
Ruotsi (Sverigetopplistan): 2
Suomi (Suomen virallinen lista): 21
Iso-Britannia (Britannian singlelista): 23
Yhdysvallat Billboard (Hot 100): 3
Yhdysvallat Billboard (Adult Contemporary): 3
Yhdysvallat Billboard (Album Rock Tracks): 15
Yhdysvallat Billboard (Hot Latin Songs): 48
Käännös suomeksi
Makáres

| Makáres> Μακάρες |
| --- | --- |
 Kartta Makáreen saarista.
  Makáres 
Maantiede
Muut nimet:  Makárioi (Μακάριοι)
Sijainti:  37°04′43″N, 25°41′59″E
Merialue:  Välimeri
Vesialue:  Egeanmeri
Saaria yht.:  3
Valtio
Valtio:  Kreikka
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Väestö
Väkiluku:  0 (2011)
Makáres (kreik. Μακάρες, myös Mákares, Μάκαρες) eli Makárioi (Μακάριοι) on pieni Kreikan saariryhmä, joka kuuluu Kykladeihin ja tarkemmin Pieniin Kykladeihin. Sen saaret sijaitsevat Náxoksen itäpuolella sen ja Donoúsan saaren välissä. Saariryhmä on asumaton (vuonna 2011). Hallinnollisesti saaret kuuluvat Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Makáres-saaret (keskellä) Náxoksen Zas-vuorelta nähtynä. Taustalla Donoúsa.
Makáres-saarten nimeä on selitetty sillä, että ne olisi yhdistetty kreikkalaisen mytologian Autuaiden saariin (m.kreik. Μακάρων Νῆσοι, Makarōn Nēsoi). Paikallisessa perinteessä nimi olisi tullut siitä, että saarten rantaan lyöneet aallot kuulostivat ihmisten laululta ja muilta ääniltä. Nykyisin Makáres-saaret ovat syrjäisen sijaintinsa ansiosta tärkeää lintu- ja luontoaluetta.
Saaret

Saariryhmän saaret ovat:
|  | Saari | Väkiluku (2011) | Pinta-ala (km²) |
| --- | --- | --- | --- |
| 1 | Ágios Nikólaos (Máchaires) | 0 | 0,912 |
| 2 | Strongylí (Strongyló) | 0 | 0,354 |
| 3 | Agía Paraskeví (Prasíni) | 0 |  |
Aiheesta muualla

Kuvia tai muita tiedostoja aiheesta Makáres Wikimedia Commonsissa
Kykladit
| --- | --- |
Pääsaaret:   Amorgós  Anáfi  Ándros  Antíparos  Delos  Folégandros  Íos  Kéa  Kímolos  Kýthnos  Mílos  Mýkonos  Náxos  Páros  Sérifos  Sífnos  Síkinos  Sýros  Santoríni Thíra  Tínos 
Muut suuremmat saaret:   Antímilos  Despotikó  Donoúsa  Gyáros  Irakleiá  Káto Koufonísi  Kéros  Koufonísi  Makrónisos  Nikoúria  Pacheiá  Polýaigos  Ríneia  Schoinoúsa  Thirasía 
Pienet saaret:   Agía Kalí  Agía Paraskeví  Ágios Andréas  Ágios Artémios  Ágios Efstáthios  Ágios Geórgios  Ágios Ioánnis  Ágios Nikólaos  Ágios Spyrídonas  Akráthi  Anánes  Áno Antikéri  Ánydros  Árgilos  Askaniá  Áspro  Aspronísi, Santoríni  Aspronísi, Schoinoúsa  Avoladonísi  Báos  Christianí  Daskalió  Didými  Dipló  Drakonísi  Dryonísi  Dýsvato  Evriókastro  Filídi  Foínisses  Ftená  Gaïdouronísi  Galiátsos  Gavrionísia Akamátis  Gáidaros  Megálo  Prásso  Glarómpouta  Glaronísi, Gyáros  Glaronísi, Koufonísia  Glaronísi, Sérifos  Glaronísia  Gramvoússa  Kalógeroi  Kalógeros  Kampána  Káravos  Kardiótissa  Káto Antikéri  Kávouras, Antíparos  Kávouras, Mýkonos  Kitrianí  Klidoúra  Kounelonísi  Krommýdi  Ktapódia  Lázaros  Louvardári  Makáres  Makrá  Makronísi  Mantó  Marmaronísi  Mavronísi  Megáli Pláka  Megálos Avelás  Mikrí Akradiá  Mikronísi  Mikrós Avelás  Náta  Néa Kaméni  Ofeidoússa  Palaiá Kaméni  Panagía  Panteronísi  Paximádi  Petalídi  Pipéri  Pláka  Plakí  Planítis  Práso  Prasonísi  Prasoúra  Psathonísi  Revmatonísi  Sáliagkos  Schinonísi  Serifopoúla  Sfontíli  Skylonísi  Strongylí, Antíparos  Strongylí, Makáres  Strongyló, Sýros Ermoúpoli  Strongyló, Sýros Poseidonía  Tetartonísi  Tigáni  Toúrlos, Antíparos  Toúrlos, Páros  Tragonísi  Tría Adélfia  Tsimintíri  Tsouloúfi  Varvaroúsa  Venétiko  Voúlgari  Vous
Luettelo animaatiosarjan BoJack Horseman hahmoista

Tämä on luettelo Raphael Bob-Waksbergin luoman animoidun komediasarjan BoJack Horsemanin hahmoista.
Päähahmot > BoJack Horseman

BoJack Horseman (äänenä Will Arnett) on keski-ikäinen, masentunut antropomorfinen hevonen. Hän tähditti 90-luvulla suosittua Horsin' Around -sitcom-sarjaa. BoJack on katkeroitunut ja itseinhossa rypevä alkoholisti, joka kärsii huonosta itsetunnosta, yksinäisyydestä sekä hyväksynnän tarpeesta. BoJack on pohjimmiltaan hyväntahtoinen, mutta hänen kärttyisä luonteensa ja itsetuhoinen käyttäytymisensä johtavat usein vaikeuteen muodostaa terveitä ihmissuhteita. Monet BoJackin ongelmista kumpuavat hänen lapsuudestaan sekä hänen vaikeasta suhteestaan henkistä väkivaltaa harjoittaneisiin vanhempiinsa.
Päähahmot > Princess Carolyn

Pincess Carolyn (äänenä Amy Sedaris) on vaaleanpunainen persialaiskissa. Hän on BoJack Horsemanin agentti ja entinen tyttöystävä. Hän on nelikymppinen uraohjus, joka yrittää tasapainotella hektisen työn sekä sarjadeittailun ja lapsihaaveiden täyttämän yksityiselämän välillä. Princess Carolyn on agenttina vaativa ja kunnianhimoinen, mutta myös empaattinen ja kannustava.
Päähahmot > Diane Nguyen

Diane Nguyen (äänenä Alison Brie) on ihmis-haamukirjailija ja vietnamilais-amerikkalainen feministi. Hänet palkataan kirjoittamaan BoJack Horsemanin elämäkertaa. Kirjoittamisen aikana Dianelle ja BoJackille kehittyy vahva ystävyyssuhde. Diane on naimisissa Mr. Peanutbutterin kanssa, mutta he eroavat 5. tuotantokauden alussa. Diane toimii sarjassa usein järjen äänenä BoJackille.
Päähahmot > Mr. Peanutbutter

Mr. Peanutbutter (äänenä Paul F. Toompkins) on hyväntuulinen keltainen labradorinnoutaja. Hän on BoJackin tavoin 90-luvun sitcom-tähti. Hän on leikkisä, kiltti, lojaali, huoleton sekä hieman luupäinen, minkä vuoksi BoJackin on vaikea sietää häntä. Hän on Todd Chavezin hyvä ystävä, ja hän myös toisinaan innostuu rahoittamaan tämän järjettömiä ideoita, kuten oman Disneylandin rakentamista. Hän varttui Labradorissa, Kanadassa. Mr. on hänen oikea etunimensä. Mr. Peanutbutter on ollut naimisissa kolmesti; 90-luvulla Katrina-nimisen naisen kanssa, myöhemmin näyttelijätär Jessica Bielin ja kolmannen kerran Diane Nguyenin kanssa. 5. kauden lopussa Mr. Peanutbutter kosii tarjoilijakoiraa nimeltä Pickles, vaikka tunteekin syyllisyyttä petettyään tätä Dianen kanssa.
Päähahmot > Todd Chavez

Todd Chavez (äänenä Aaron Paul) on BoJackin sohvalla asuva työtön ja asunnoton ihminen. Vaikka BoJack alinomaa väheksyykin Toddia tämän laiskuuden ja hölmöyden vuoksi, on Todd kuitenkin kykenevä ymmärtämään japania, säveltämään rockoopperan sekä rakentamaan seksirobotin. Lisäksi hänellä on kohtalaisen hyvä bisnesvainu. Toddin tunnuslause on "Hurraa!". 3. kauden päätösjaksossa selviää, että hän on aseksuaali.